CELEX: 62017TN0480
Language: sk
Date: 2017-08-03 00:00:00
Title: Vec T-480/17: Žaloba podaná 3. augusta 2017 – Grécko/Komisia

23.10.2017   
            
            
               SK
            
            
               Úradný vestník Európskej únie
            
            
               C 357/18
            
         Žaloba podaná 3. augusta 2017 – Grécko/Komisia
   (Vec T-480/17)
   (2017/C 357/23)
   Jazyk konania: gréčtina
   
      Účastníci konania
   
   
      Žalobkyňa: Helénska republika (v zastúpení: G. Kanellopoulos a A. Vassilopoulou)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil napadnuté vykonávacie rozhodnutie Komisie z 26. júna 2017 v rozsahu, v akom sa v rámci overenia súladu vylučujú z financovania Európskej únie výdavky Helénskej republiky v celkovej výške 1 182 054,72 eura prostredníctvom uloženia jednorazových a paušálnych finančných opráv na základe nedostatkov vytýkaných pri uplatnení krížového plnenia v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) v rozpočtových rokoch 2012, 2013 a 2014 v súlade s uvedenými skutočnosťami a dôvodmi na zrušenie, a
            
         
               —
            
            
               uložil Komisii povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza dva žalobné dôvody.
   
               1.
            
            
               V rámci prvého žalobného dôvodu tvrdí, že oprava bola uložená v rozpore s pravidlami, vychádza z nesprávneho posúdenia skutkových okolností, je nedostatočne a nepresne odôvodnená a porušuje zásady riadnej správy vecí verejných a rovnosti, ako je podrobne uvedené v rámci prvej časti tohto žalobného dôvodu týkajúcej sa údajných nedostatkov v rámci rôznych aspektov kontroly požiadaviek na hospodárenie č. 1 (týkajúcich sa smernice 91/676/EHS o dusičnanoch) a konkrétnych aspektov kontroly minimálnych požiadaviek na hnojivá a používanie prípravkov na ochranu rastlín a v rámci druhej časti tohto žalobného dôvodu v súvislosti s údajne nedostatočnou analýzou rizík.
            
         
               2.
            
            
               Druhý žalobný dôvod je založený na nedostatku odôvodnenia, nesprávnom posúdení skutkových okolností a porušení zásady proporcionality v časti napadnutého rozhodnutia, v ktorej sa zamieta presný výpočet finančných vplyvov údajných nedostatkov, predložený gréckymi orgánmi, pri zohľadnení odporúčaní zmierovacieho orgánu pred Komisiou.